ભાવનગર જિલ્લાના ઉમરાળા તાલુકાના રંઘોળા ગામ નજીક આ ટ્રકના ડ્રાઇવરે સ્ટિયરિંગ પરનો કાબૂ ગુમાવતાં ટ્રક પુલની રેલિંગ તોડી નીચે નાળામાં ખાબકી હતી. ટ્રકની નીચે જાનૈયાઓ દબાઈ જતાં ઘટનાસ્થળે જ 23નાં મૃત્યુ થયાં હતાં, જ્યારે બાકીના આઠ જાનૈયાનાં હોસ્પિટલમાં સારવાર દરમિયાન મૃત્યુ થયાં હતાં. ઘટનાની કરુણતા એ હતી કે આ અકસ્માતમાં વરરાજાનાં માતાપિતા, બહેન અને દાદીનાં પણ મૃત્યુ થયાં હતાં. વરરાજા દુર્ઘટનાથી અજાણ લગ્નમંડપમાં પહોંચી ગયા હતા. એમને દુર્ઘટનાની જાણ કર્યા વગર જ લગ્નવિધિ કરવામાં આવી હતી. ત્યાર પછી અકસ્માતની જાણ કરાઈ હતી.